KURIKULUM UČENIČKE

ZADRUGE

**« LOVREKI»**

OŠ MATE LOVRAKA, PETRINJA

*«Raditi i radovati se»*

U Petrinji, 01.10.2012.

CILJ:

Cilj je Zadruge okupiti na dragovoljnoj osnovi što veći broj učenika i primjerenim metodičkim postupcima pod vodstvom učitelja mentora omogućiti im razvoj sklonosti, interesa i sposobnosti te stjecanje, produbljivanje i primjenu bioloških, tehničkih, gospodarskih, društvenih i srodnih znanja iz područja važnih za cjelokupan proizvodni proces od njegova planiranja do tržišnog i drugog vrednovanja rezultata rada. U Zadruzi se posebno razvijaju i njeguju radne navike, radne vrijednosti i stvaralaštvo, stječu znanje i svijest o načinima i potrebi očuvanja prirode kao i njegovanja baštine i pučkog stvaralaštva, učenici profesionalno informiraju i usmjeravaju, te stvaraju preduvjeti za prijenos i praktičnu primjenu znanja u životu i lokalnoj sredini.

**NAMJENA AKTIVNOSTI:**

Pobuditi i razviti svijest o nužnosti i vrijednosti rada za čovjekov život. Razvijati i njegovati radne navike te odgovornost, inovativnost, samostalnost, poduzetnost i potrebu za suradnjom;omogućiti stjecanje, produbljivanje, proširivanje i primjenu znanja te razvoj sposobnosti bitnih za gospodarstvo i organizaciju rada. Razvijati svijest o mogućnosti, dosezima i potrebi primjene suvremenih znanstvenih, tehničkih i tehnoloških dostignuća. Pridonositi prijenosu znanja iz nastave u praktične djelatnosti Zadruge i, obrnuto, znanja iz rada u Zadruzi u nastavu. Razvijati ljubav prema prirodi i vrijednostima koje je čovjek stvorio svojim radom te svijest o nužnosti očuvanja ravnoteže u prirodi, zaštite okoliša i njegovanja baštine; omogućiti najveći razvitak sposobnosti i ostvarenje osobnih interesa, a time i samopotvrđivanje te spoznaju vlastitih sklonosti i sposobnosti.

SADRŽAJ:

Likovno-keramičarska sekcija (P. Kodrić)

Marketing učeničke zadruge (S. Kolaković)

Mali keramičari (K. Dumbović)

Cvjećarska grupa (J. Šajnović)

Novinarska grupa (I. Bešlić)

**AKTIVNOST:** Likovno-keramičarska sekcija

Voditelj: Predrag Kodrić

Cilj aktivnosti: Razvoj kreativnih sposobnosti kod učenika, razvijanje osjećaja za lijepo i sklad, oslobađanje unutarnjih potencijala učenika i usmjeravanje istih u poduzetništvo, usvajanje novih sadržaja i znanja (glini kao mediju) te rad na očuvanju i vrednovanju kulturne i etničke baštine svog naroda i kraja.

Jedan od ciljeva je osmišljavanje i izrada suvenira Petrinjskog kraja.

Namjena aktivnosti: Izrada upotrebnih i ukrasnih predmeta od gline i obrada predmeta od gline, izlaganje i prodaja učeničkih uradaka na smotrama, izložbama i sl. Namjena je i uputiti učenike u način poslovanja zadruge, osposobiti ih za poduzetničko ponašanje i marketinško razmišljanje; materijalna dobit za Zadrugu od prodanih uradaka (ulaganje u nabavu nove opreme i sredstava za rad).

Nositelji aktivnosti: Učenici od V. do VIII. razreda i voditelj sekcije.

Način realizacije: Estetsko uređivanje škole prema godišnjem planu i programu obilježavanja određenih dana i održavanja školski svečanosti. Prilagođavanje tehnika, motiva i sadržaja likovnim natječajima o kojima je škola obaviještena pismenim putem te izrada i slanje najuspješnijih ostvarenja. Sudjelovanje na smotrama, izložbama i drugim oblicima prezentacije.

Vremenik aktivnosti: 2 školska sata tjedno u radu s učenicima i 2 školska sata samostalnog rada tjedno tijekom cijele nastavne godine

Način vrednovanja: Pratiti i razgovarati o ostvarenosti zadataka, uspješnosti tehničke izvedbe, isticati pozitivna rješenja i ideje, usmjeravati savjetima ka boljoj izvedbi, poticati estetsku osvještenost i razvijati suradnju među učenicima na grupnim rješavanjima zadataka. Izlaganje najuspješnijih radova na panoima u školi i razredu, kao i u prozorima knjižnice tematski vezano uz određena godišnja doba ili obilježavanje istaknutih dana. Slanje radova na natječaje gdje ih vrednuje izabrano povjerenstvo.

**AKTIVNOST:** Marketing učeničke zadruge „Lovreki“

Voditelj: Sanda Kolaković

Cilj aktivnosti: Osposobljavanje učenika za izradu promotivnih materijala Učeničke zadruge. Odrediti osnovne smjernice prezentacije Učeničke zadruge. Otvoriti Facebook stranicu i web stranicu – prezentirati se i komunicirati s javnosti.

Upoznati učenike s osnovama tehnike fotografiranja i snimanja kamerom.

Izrada istraživačkog rada.

Namjena aktivnosti: Razvijanje kreativnosti učenika, marljivosti i upornosti u radu. Osmišljavanje slobodnog vremena kroz kreativne aktivnosti.

Uvođenje u marketing i poduzetnički duh.

Nositelji aktivnosti: Sanda Kolaković, učiteljica RN i učenici viših razreda

Način realizacije: Grupni rad, rad u parovima, individualizirani rad. Demonstracija rada s programima za izradu grafičkih sadržaja. Radionice, istraživanje.

Vremenik aktivnosti: Tijekom školske godine.

Način vrednovanja: Nastupi na dobrotvornim priredbama, manifestacijama, izložbama i smotrama, te prisutnost Zadruge u lokalnim medijima.

**AKTIVNOST:** Mali keramičari

Voditelj: Kristina Dumbović

Cilj aktivnosti: Sloboda u modeliranju različitih oblika, od onih najjednostavnijih do onih malo složenijih. Razvijanje kreativnosti u oblikovanju i radu s glinom.

Namjena aktivnosti: Izrada jednostavnih geometrijskih likova, životinjskih figurica, sakralnih motiva u vrijeme blagdana, te reljefnih oblika namjenjenih prodaji.

Nositelji aktivnosti: Učenici nižih razreda i učiteljica.

Način realizacije: Sudjelovanje u ukrašavanju i uređivanju školskih prostorija, a posebice razreda, izrađivanje ukrasa koji su poslužili kao prigodni pokloni.

Vremenik aktivnosti: 1 školski sat tjedno tijekom cijele školske godine.

Način vrednovanja: Učenici se ne ocjenjuju, već se verbalnim putem nagrađuju i motiviraju za daljnje stvaralaštvo.

**AKTIVNOST:** Cvjećarska grupa

Voditelj: Josipa Šajnović

Cilj aktivnosti: Razvijati kreativne sposobnosti kod učenika,osjećaj za estetiku, ljubav prema prirodi, razvijati svijest o očuvanju biološke raznolikosti, vještine i sposobnosti izrade predmeta, usvajanje novih tehnika izrade predmeta, njegovanje i obilježavanje pojedinih blagdana, te rad na očuvanju i razvijanju osjećaja ponosa na kulturne i etničke baštine svoga naroda i kraja.

Namjena aktivnosti: Izrada ukrasnih i uporabnih predmeta od prešanog cvijeća i obilježavanje pojedinih blagdana. Osposobiti učenike za samostalnu izradu ukrasnih i uporabnih predmeta, te razvijanje radnih sposobnosti učenika. Razvoj samopouzdanja kod učenika. Izrada i prodaja suvenira, te izrada čestitki, slika od prešanog cvijeća, te markera.

Nositelji aktivnosti: Učenici, članovi cvjećarske sekcije i voditeljica sekcije.

Način realizacije: Tijekom nastavne godine, proširivanja teoretskog znanja o uzgoju, njezi i koristima od bilja i praktičnog uređenja školskog vrta i enterijera.

Vremenik aktivnosti: Tijekom nastavne godine, 1 sat tjedno.

Način vrednovanja: Rad sekcije se vrednuje putem izrađenih predmeta, sa estetskog i uporabnog stanovišta:

-estetsko oblikovanje (razvoj osjećaja za lijepo, sklad, urednost)

-edukativni učinak (upoznavanje s novim tehnikama izrade predmeta)

-odgojni učinak (rad u grupi, pravila ponašanja, odgovornost prema preuzetim zadacima)

-uporabna vrijednost

-razvoj radnih sposobnosti

-materijalna dobit (novac od prodanih predmeta)

**AKTIVNOST:** Novinarska grupa

Voditelj: Ivančica Bešlić

Cilj aktivnosti: Promoviranje škole i  njenih mnogobrojnih aktivnosti unutar zajednice. Promicanje pozitivnih životnih vrijednosti. Proširavanje učeničkih znanja o medijima. Poticanje učenika na stvaranje osobnog stava. Obogaćivanje učeničkog znanja korelacijom s ostalim skupinama. Priprema i sakupljanje učeničkih radova (literarnih, novinarskih i likovnih) tijekom školske godine. Osigurano bilježenje i pravodobno izvještavanje o svim događajaima vezanim uz školu, nastavni proces i izvannastavne aktivnosti.

Namjena aktivnosti: Informiranje zajednice o radu škole i postignutim rezultatima. Ukazivanje na različite probleme s kojima se susreću učenici ili djelatnici škole. Stjecanja pozitivnih uzora učenika ili djelatnika škole. Promicanje kulturnih i zabavnih sadržaja. Razvijanje kulture pismenog izražavanja učenika. Usvajanje, utvrđivanje i proširivanje znanja o novinarskim formama te osobinama novinarskog stila.

Nositelji aktivnosti: Članovi novinarske skupine i učiteljica Ivančica Bešlić

Način realizacije: Okupljanje novinarske skupine. Utvrđivanje načina rada. Dogovor o koncepciji lista (iznošenje i usvajanje različitih zamisli vezanih uz sadržaj i koncepciju lista). Podjela novinarskih zadataka. Praćenje različitih zbivanja u školi ili vezanih za školu. Suradnja s članovima ostalih skupina te nositeljima aktivnosti u školi. Anketiranje i intervjuiranje

prikupljanje novinarskih uradaka (tekstova, fotografija, stripova). Pohranjivanje podataka o događanjima u školi ili vezanih za školu. Tematsko razvrstavanje tekstova, kritički osvrt na učeničke uratke, odabir tekstova i fotografija za tisak, lektura i korektura novinarskih uradaka

grafičko uređenje novina, izdavanje lista.

Vremenik aktivnosti: Tijekom nastavne godine - jednom tjedno, po potrebi češće (pri praćenju i izvještavanju s različitih izvannastavnih aktivnosti).

Način vrednovanja: Podaci o prodaji lista, plasman na natjecanju, samoprocjena napretka učenika na području novinarskog izraza.